Alegzandra/wili-2018-roplus huggingface dataset:
L.H. Hagen & Co Christiania var en norsk børseprodusent og sportsforretning etablert av børsemakeren Lars Hansen Hagen.I mellomkrigstiden var L.H. Hagen & Co den ledende sportsforretningen i Oslo, og leverte både ski og våpen til kunder fra hele verden. Foretaket leverte også utstyr til både Robert Scotts og Fridtjof Nansens arktiske ekspedisjoner. Ski og sleder var blant gjenstandene som firmaet leverte til Scott: til hans Terra Nova-ekspedisjon (1910–13) kjøpte Scott femti par ski, hvorav ett par i dag er i Det walisiske nasjonalmuseets besittelse. Charles Wrights par fra samme ekspedisjon ble i 2010 solgt for over 10 000 pund hos auksjonshuset Christie's.

Himmelekvator er en storsirkel på den tenkte himmelkulen, i det samme planet som jordens ekvator. Med andre ord, den er en projeksjon av jordens ekvator ut i verdensrommet. Som et resultat av jordaksens helling, er himmelekvator skråstilt med ca. 23,5° i forhold til ekliptikkplanet.

Haakon VII (født Christian Frederik Carl Georg Valdemar Axel, prins til Danmark og Island 3. august 1872, død 21. september 1957) var Norges konge fra 1905 til 1957. Han ble døpt Christian Frederik Carl Georg Valdemar Axel, men gikk under navnet Carl og var prins av Danmark. Han giftet seg 22. juli 1896 med sin kusine Maud Charlotte Mary Victoria av Sachsen-Coburg-Gotha, prinsesse av Storbritannia og Irland (født 26. november 1869, død 20. november 1938).

PEROTWOOD – I løpet av 1992 – Til presidentvalget, som støtte til kandidat Ross PerotOgså, til filmen Cool World, ble en gigantisk tegneseriefigur (spilt av, og modellert etter Kim Basinger i filmen) installert sittende på skiltet. Dette ble designet som et publisitetsstunt for filmen, og figuren ble sittende i lang tid.

Partiet er i stortingsperioden 2013-2017 representert med ni representanter i Stortinget. Leder for stortingsgruppens sekretariat er Torild Skogsholm.

Det første forsøket på å ta Stralsund ble gjort i 1711, da de allierte nærmet seg byen. En svensk hjelpestyrke tvang koalisjonen til å trekke seg tilbake fra festningsverkene, og de omleirende arméene dro derfor en større ring langs linjene til elvene Recknitz og Peene. Seieren til Magnus Stenbock i ved Gadebusch distraherte en kort stund de allierte, men etter at de fulgte etter Stenbock og han ble slått, ble Brandenburg-Preussen, samt Hannover, som ble styrt i en personalunion med Storbritannia, med i alliansen mot Sverige.

På utsiden (nordsiden, Østersjøsiden) av øyene er en svak innbuktning ved navn Zatoka Pomorska (Oderbucht); på norsk blir det henholdsvis Pommernbukten eller Oderbukten.

Central Park er et fotballstadion i Cowdenbeath, Skottland. Det er hjemmebanen til Cowdenbeath FC. Opprinnelig spilte klubben på en annen bane som ble kalt North End Park. De flyttet til Central Park da stadion ble åpnet i 1917. Banen befinner seg i sentrum av byen, rett ved siden av hovedgaten High Street.
Under den spanske arvefølgekrigen beleiret franskmennene i 1706 byen i 117 dager uten å innta den. Under fredsslutningen i Utrecht noe senere ble kongedømmet Sardinia tillagt Savoia. Nå begynte større byggearbeider i det som nå var hovedstad for et europeisk kongedømme; mye av byfornyelsen skjedde eller ble igangsatt under den sicilianske arkitekten Filippo Juvarra (1678–1736). På denne tiden hadde Torino omkring 90 000 innbyggere.

I dette stortingsvalget mistet Venstre to tredjedeler av stemmene sammenliknet med valget i 1969, og sto igjen med bare to av tretten stortingsrepresentanter partiet hadde hatt. Samlet fikk Venstre og DLF 6,9 % av stemmene i 1973. Hans Hammond Rossbach ble innvalgt fra Møre og Romsdal, og tidligere handelsminister Hallvard Eika fra Telemark ble valgt inn på fellesliste med Senterpartiet. Eva Kolstad ble i 1974 valgt som Venstres leder, og ble med dette Norges første kvinnelige partileder. To år senere ble Hans Hammond Rossbach valgt til leder. Rossbach ble gjenvalgt til Stortinget i 1977, mens Odd Einar Dørum ble valgt inn på Sør-Trøndelagsbenken. Etter valget i 1981 fikk Rossbach selskap av Mons Espelid fra Hordaland.

Hengebrokabelen forankres ved begge endene av broen, da all belastning av broen vil forplante seg som strekk av hovedkablene. Kablene føres videre ned mot dekkenivå og ender i fast forankring på begge sider av brobanen. Et unntak er Royal Albert bro 1859, hvor ankeret erstattes med en bue mellom tårnene.

Estland har en rikere kunsthistorie enn landets beskjedne størrelse skulle tilsi. Nybygde og påkostede Kumu kunstmuseum i Tallinn ble i 2008 kåret til Årets museum i Europa av Det europeiske museumsforum. Tallinn har ellers en rekke museer, de fleste ligger innenfor de middelalderske bymurene.

Skipsbygging startet i 1829. Et jernverk ble opprinnelig etablert av William Laird i 1824 og han fikk selskap av sin sønn John Laird i 1828.

Flere byer rundt om i verden har laget sine egne skilter som med vilje skal ligne på Hollywoodskiltet. Følgende er en liste over noen av stedene der man kan se en slik imitasjon:

Landet består av et fastlandsområde foruten flere øygrupper. Fastlandet kan bli delt inn tre områder: Høylandet i nord (Highland); det sentrale beltet (Central Belt) og de sydlige høylandene (Southern Upland). De nordlige høylandene er fjellrike og delt i to av Great Glen. De høyeste fjellene i Storbritannia ligger her, inkludert Ben Nevis som strekker seg 1 344 meter. Alle fjellene som er over 900 meter er kjent som Munros. Det sentrale beltet er generelt lavland og her bor de fleste innbyggerne. Det sentrale beltet blir ofte delt mellom vestkysten med områdene rundt Glasgow og østkysten med områdene rundt hovedstaden Edinburgh. De sydlige høylandene består av en rekke høydedrag og fjell som strekker seg rundt 200 km lang fra Stranraer ved Irskesjøen til East Lothian og Nordsjøen.
Estlands hovedstad og største by er Tallinn med 411 196 innbyggere (1. september 2010). Før annen verdenskrig var 90 % av befolkningen estere, men på grunn av deportasjoner og innflytting av russere er deres andel sunket til 68,8 %. Den resterende sammensetningen er 25,6 % russere, 2,1 % ukrainere, 1,2 % hviterussere, 0,8 % finner og 1,5 % som er av andre folkeslag. Forventet levealder er for menn 64 år og for kvinner er den 75 år.

Han ble så utnevnt i 1856 til militærattasjé i London og medvirket i forhandlingene i samband med Parisfreden samme år, som bragte Krimkrigen til sin avslutning.

Den eldste ondskapen (The First) slåss mot Buffy, som nå begynner å lete opp og lære opp potensielle vampyrjegere. Sammen danner de en hær for å kjempe mot det onde. The First får Spike til å drepe mennesker på tross av hjernebrikken (som skal gi ham hodesmerter), men vennene klarer å løse problemet. Presten Caleb (Nathan Fillion), som arbeider for The First, klarer å skade flere i Buffys hær, og en kort stund vender de seg mot henne. Kampen mot ondskapen blir likevel vunnet når de alle slår seg sammen, med hjelp av en magisk sigd som Willow bruker til å overføre vampyrjegerkreftene til alle jenter i verden. Spike kanaliserer sollys gjennom en amulett som Angel gav til Buffy, og dette dreper de ellers uovervinnelige "supervampyrene" til The First. Spike brenner opp sammen med hele byen Sunnydale. Her slutter TV-serien.

Danny Betancourt Chacón (født 25. mai 1981 i Santiago de Cuba) er en cubansk baseballspiller som deltok i De olympiske leker i 2004 i Athen.

Hovedspennet kan bygges lenger enn broer bygd etter «fritt frambygg»-metoden i og med at hovedkablene bærer selve brobanen under byggingen. Når en skal krysse brede elver og innsjøer og vil spare forskaling av mellomliggende tårn og pilarer, har denne brotypen en klar fordel.

Han er far til undervisningsminister Pavel Ignatiev, farfar til diplomaten George Ignatieff og farfars far til den kanadiske politikeren Michael Ignatieff.

Jimmy Kennedy skrev også teksten til låter som "Isle of capri" (1934), "Red sails in the sunset" (1935), "The sunset trail (Sommerkveldens melodi)" (1936), "South of the border" (1939) og
Sommeren 1969 produserte han singelen «Hare Krishna Mantra», der han selv spilte sammen med entusiastiske medlemmer av London Radha-Krishna Temple. Singelen havnet høyt på hitlistene i Storbritannia, Europa og Asia. Det samme året møtte han og Beatles-kollega John Lennon A.C. Bhaktivedanta Swami Prabhupada, grunnleggeren av International Society for Krishna Consciousness (ISKCON). Etter kort tid omfavnet Harrison tradisjonene i Hare Krishna-bevegelsen, (spesielt japa-yoga, messing med bedekrans, en meditasjonteknikk som ikke er helt ulik den katolske rosenkransbønnen), og han forble assosiert med denne bevegelsen resten av sitt liv. Mens han ennå var i live, testamenterte Harrison herskapshuset Letchmore Heath nord for London til ISKCON (som omdøpte stedet til Bhaktivedanta Manor). Dette utløste spekulasjoner om at han ville testamentere store deler av formuen sin til bevegelsen. Mens noen kilder hevder at dette ikke skjedde, finnes det andre som hevder at Harrison etterlot 20 millioner britiske pund til bevegelsen.

Eksterne og interne faktorer er nært knyttet sammen. Økt solinnstråling vil for eksempel gi høyere middeltemperaturer og høyere vanndampinnhold i atmosfæren. Vanndamp er en gass som absorberer infrarød stråling og sender den tilbake til jordoverflaten. Dette kan slå ut begge veier ved at mer stråling mot jordoverflaten fører til høyere temperatur, men økt vanndampinnhold kan også føre til økt skydekke og dermed økt global albedo. Situasjonen er komplisert siden mange faktorer spiller inn, og derfor har ikke konseptet bak strålingsbalansen så stor nytteverdi, selv om den er fysisk riktig.

Käsivarsi er det finske ordet for arm, og henviser til områdets beliggenhet i «den finske armen», det smale området som strekker seg mot nordvest mellom Norge og Sverige.

Utøvende makt i Det forente kongedømme er gitt fullmakt til dronningen i rådsforsamlingen, Queen-in-Council, mens lovgivende makt er gitt fullmakt til dronningen i parlamentet, Queen-in-Parliament (kronen og parlamentet og den utøvende makt i Det forente kongedømme ved Westminster i London). Under selvstyret har den utøvende og lovgivende makt i bestemte områder gitt konstituert delegert makt til eksekutivkomitéen og det skotske parlamentet i Holyrood i Edinburgh. Det forente kongedømmets parlament beholder aktiv makt over det skotsk skattesystemet, sosiale sikkerhetssystemet, militæret, og internasjonale forbindelser, kringkasting, og noen andre områder som er tydelig spesifisert i Skottlandsloven av 1998 som reserverte saker. Det skotske parlamentet har lovgivende autoritet over alle områder relatert til Skottland, men har begrenset myndighet til å endre inntektsskatt.

Alle finske fjell med høyde over 1 000 meter ligger innenfor Käsivarsi ødemarksområde, bortsett fra Saana ved Kilpisjärvi som ligger like i nærheten.
«Ogsaa rækkeviis sammenhobede Masser av Blokke, Gruus og Sand forekomme ganske i Nærheden av Staden. Mellom Grefsen-Aasen og Agers Elv ved Nygaardsdalens Møller ligger en høi Banke af dette Material, hvilken man meget tydeligen kan see fra Christiania selv, og som allerede derfra viser seg som om den havde været en Dæmning for Maridalens bagenfor liggende Bassin, hvis Vande brøde ud gjennem Agers-Elvens Rende, efterat have udskaaret den nu her steilt afbrudte Vold. Oppe paa Overfladen av Sand- og Gruus-Masserne ligge meget store Blokke, af hvilke idetmindste de fleste bestaae af Granit- og Syenit-Bildninger.»

Frem mot vår tidsalder, med krav til å kjøre tyngre kjøretøyer og jernbane over broene, ble denne brotypen forandret betraktelig. Det ble blant annet bygd store tårn hvor kablene ble tredd igjennom og mot et solid feste på begge sider av broen. Brobanen ble siden hengt opp i vertikale stag som ble koblet til kablene. De aller første av disse «moderne» hengebroene var Menai- og Canvoy-broene i Nord-Wales , åpnet i 1826. Siden kom Hammersmith bro i 1827 i London.

Crover spiller slagverk for Nirvana på låtene «Floyd The Barber», «Paper Cuts» og «Downer» på Nirvanas debutalbum Bleach. Videre på låtene «Downer», «Aero Zeppelin», «Beeswax», «Hairspray Queen» og «Mexican Seafood» på Nirvanas tredje album Incesticide. I tillegg spiller han på Nirvana-samleboksen With the Lights Out på låtene «If You Must" og «Pen Cap Chew» på disk 1.

Selv om King aldri offentlig støttet et politisk parti eller kandidat for presidentskapet, sa han i et brev til en borgerrettsforkjemper i oktober 1956 at han var i det uvisse om han skulle stemme for Adlai Stevenson eller Dwight Eisenhower, men i tidligere hadde han «alltid stemt for demokratene».I sin selvbiografi fortalte King at han i 1960 i privat stemte for den demokratiske kandidaten John F. Kennedy: «Jeg følte at Kennedy kunne bli den beste presidenten. Jeg har aldri gått ut med en støtte. Min far gjorde det, men jeg gjorde det ikke.» King la til at han sannsynligvis ville ha gjort et unntatt til denne politikken i 1964: «Hadde president Kennedy fått leve ville jeg antagelig ha støttet ham i 1964.»

Klimaet varierer fra tropisk i det sørlige India til temperert eller kaldt i det nordlige India, men hele landet bortsett fra Himalaya-fjellområdet har monsunklima. India har to forskjellige monsuntider: Den nordøstlige monsunen fra desember til februar, og den sørvestlige monsunen fra juni til desember. Tiden mellom de to monsunene er tørr og veldig varm, med temperaturer over 45 °C i mange områder. Denne perioden kalles «brannstjernetida» i Sør-India.
Torino er den faste sjokoladens fødeby. Tidligere var sjokoladen gjennomgående en drikk. Det var i Torino at en franskmann ved navn Doret tidlig på 1700-tallet oppfant den revolusjonerende hydrauliske maskinen som kunne omdanne kakaobønnene til en pasta, noe som var en forutsetning for de faste plater og former som man har kjent og etterhvert foretrukket siden siden 1800-tallet. Det mest kjente sjokolademerke som produseres i Torino er Gianduiotto (etter Gianduia, en lokal Commedia dell'arte-maske). Den kjente Caffarel-sjokoladen hører også hjemme i byen, men det er også en rekke mindre sjokoladeprodusenter over hele byen.

Kyhn studerte ved Universitetet i Oslo og ble cand.theol. i 1870, og fra 1871 var han sogneprest til Vardø. Kyhn var videre prost i Nordvaranger prosti, deretter ble han sogneprest til Hadsel i Nordland i 1878 og samtidig fra 1880 også prost i Vesterålen.Mens han virket som prest i Vardø var han dessuten i en periode på to år, i 1874 og 1875 (valg for hele år), kommunens ordfører.

Hindene går drektige litt under åtte måneder, og føder som regel kun én kalv. Kalvene ligger gjemt i vegetasjonen inntil de er sterke nok til å følge med på flokken. Den flekkede pelsen gir god kamuflasje. Hinder og kalver danner egen flokker, adskilt fra dåbukkene, i periodene utenom paringstiden.

Sergej Aleksandrovitsj Ustjugov (russisk: Сергей Александрович Устюгов; født 8. april 1992 i Мezjduretsjenskij, Khanty-Mansia) er en russisk langrennsløper.

Fra 800-tallet kom flere bølger av muslimske erobrere fra Den arabiske verden til kongedømmene i den nordvestlige delen av subkontinentet. De ble på 1100-tallet etterfulgt av mongolene som opprette Delhisultanatet og skapte en rik symbiose av muslimsk og hinduisk kultur og sivilisasjon i Nordindia.

I løpet av perioden som blir kalt Beatlemania (fra høsten 1963) ble George av media ofte karakterisert som den «den stille Beatle», basert på hans innadvendte vesen og hans tendens til ikke å ta ordet på pressekonferanser. Han studerte situasjoner og mennesker nøye, og var også den i The Beatles som var mest opptatt av gruppens finanser, og som ofte stilte spørsmål til manageren Brian Epstein om disse. Han kunne også være like tørrvittig som enhver annen i gruppen. Da en reporter spurte hva de gjorde på hotellrommet mellom konsertene, svarte Harrison: «Vi går på skøyter!» På spørsmål om hva gruppen kalte sin karakteristiske frisyre svarte han: «Arthur».
De siste årene har India hatt en innflytelsesrik rolle i Association of Southeast Asian Nations (ASEAN), Den sørasiatiske regionale samarbeidsorganisasjonen (SAARC)og Verdens handelsorganisasjon (WTO). India var med å etablere FN, og har i lang tid vært støttespiller for FN. Over 55 000 indiske militære og politi-personell har tjenestegjort i trettifem FN fredsbevaringsoppdrag i fire kontinenter. Til tross for kritikk og militære sanksjoner har India konsekvent nektet å undertegne prøvestansavtalen (CTBT) og ikke-spredningsavtalen (NPT), men foretrukket å opprettholde suverenitet over sitt kjernefysiske program. Nylige tilnærminger av den indiske regjering har styrket forbindelsene med USA, Kina og Pakistan. På den økonomiske fronten, har India nære relasjoner med USA, Kina, EU, samt andre utviklingsland i Sør-Amerika, Asia og Afrika.

Middelsstore, kraftige, brokete fargede trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen. Disse artene er gjerne lyst gråaktige eller gulbrune med svarte flekker på dekkvingene.

Strukturgeologi er et fagfelt innen geologi som omhandler geologiske prosesser der en kraft resulterer i transformasjon av form, arrangement eller intern fabric av bergart til en annen form, arrangement eller tekstur. Petroleum strukturgeologer kan tolke bassengmodeller ved hjelp av flere teknikker. Disse teknikker omfatter tolkning av overflatedata, brønndata, fysiske målinger og seismiske data. Mange strukturgeologer bruker 2D/3D geologisk modellering programvare for å integrere disse datasettene.

Igor Svjatoslavitsj (russisk: Игорь Святославич; født 3. april 1151, død 1202) var fyrste av Novgorod-Seversk fra 1180 til 1202. Hans stridigheter med polovtserne eller kumanene, en tyrkisk nomadestamme som levde i den sørlige delen av Donregionen, ville sannsynligvis ha forsvunnet inn i historiens tåke om det ikke hadde vært for at begivenhetene ble udødeliggjort i diktet Igor-kvadet (eller Sangen om Igors hærtog) og senere i operaen Fyrst Igor av Alexander Borodin (1890).

Albumet inkluderte listetoppen «My Sweet Lord», men Harrison ble senere saksøkt for å ha plagiert en The Chiffons-singel fra 1963 ved navn «He's So Fine». Harrison har benektet at det var et bevisst tyveri, men han tapte i retten i 1976. Kjennelsen bygget på at Harrison hadde brukt en «ubevisst plagiat» av Chiffons melodi som basis for sin sang. Krangling over skadeerstatningen trakk inn på 1990-tallet, da manager Allen Klein skiftet side og kjøpte Bright Tunes som hadde utgitt «He’s So Fine», og deretter fortsatte rettsforfølegelsene mot Harrison. Saken endte med at Harrison til slutt endte opp som eier av begge sangene. Uansett er det Harrisons «My Sweet Lord» som i årene etter fortsetter å bli spilt, ikke «He’s So Fine».

Selskapet markedsfører seg selv som en måte å tjene penger på ved at personer i et nettverk gir pengegaver til hverandre. Fordi dette i seg selv ikke genererer noen verdiskaping, er rekruttering av nye medlemmer eneste måten å tilføre kapital til systemet. Konseptet rammes derfor av forbudet mot pyramidespill i de fleste land.
Landet fikk sin uavhengighet den 15. august 1947 og er i dag en demokratisk og sekulær republikk. Den 26. januar 1950 fikk India en parlamentarisk styreform som er basert på en alminnelig valgrett for alle som er over 18 år. Delstater i Britisk India som hadde muslimsk majoritet (bortsett fra Kashmir og Hyderabad) ble imidlertid innlemmet i det muslimske hjemlandet Pakistan (idag Pakistan og Bangladesh). Stater som hadde beholdt sin uavhengighet fra Britisk India ble innlemmet, både frivillig og ufrivillig, i India og Pakistan.

India har et uavhengig tre-lags rettsvesen, som består av høyesterett, ledet av dommer i India, tjueen lagmannsretter, og et stort antall tingsretter. Høyesterett behandler saker som omfatter grunnloven, grunnleggende rettigheter og over tvister mellom stater og føderal regjering, Høyesterett fungerer som ankeinstans for saker fra lagmannsrettene. Det har makt til å ugyldiggjøre lover vedtatt av føderal staten og delstater som i strid med Grunnloven. Rollen som den endelige tolk av Grunnloven er en av de viktigste funksjonene i høyesterett.

«fordi andre mennesker kan miste en viktig matkilde – eller bli lei seg» (rawlsiansk etikk: deontologisk, antroposentrisk, individualistisk);

88 nasjoner kvalifiserte minst én deltaker til disse lekene. Seks nasjoner, Malta, Paraguay, Togo, Tonga, Zimbabwe og Øst-Timor deltok i vinter-OL for første gang.
I eldre kontekst, særlig med referanse til tidlig moderne tid, middelalderen og tidligere, men ofte også inn på 1800-tallet, er kjøpmann (tysk Kaufmann, engelsk merchant) å forstå som et bredt og generelt synonym til «forretningsmann» eller «handelsmann» og kan omfatte nær sagt all handelsvirksomhet drevet i et omfang av en viss størrelse, typisk engros. I historisk språkbruk ble det ofte skilt mellom kremmere og høkere, som drev handel i mindre omfang, og kjøpmenn, som drev en mer omfattende handelsvirksomhet, ikke sjelden som grossist. Kjøpmenn i denne tradisjonelle betydningen hadde hvertfall fra middelalderen av som regel (handels)borgerskap i byer og kjøpsteder. I bl.a. dansk-norsk språkbruk ble betegnelsen grosserer fra slutten av tidlig moderne tid brukt om en kjøpmann som drev grossistvirksomhet. I andre land, f.eks. Tyskland, holdt man noe lenger på det tradisjonelle kjøpmannsbegrepet, og der var begrepet kjøpmann helt til inn på 1900-tallet som regel forbeholdt personer som drev en mer omfattende handelsvirksomhet, typisk med handelsborgerskap og rett til å drive engroshandel, til forskjell fra mindre handelsfolk.I nyere tid, på 18–1900-tallet, er kjøpmann på norsk også brukt som betegnelse på en person som er innehaver av en virksomhet som selger varer til forbrukere, historisk også betegnet butikkjøpmann til forskjell fra kjøpmenn i betydningen grosserer. Næringsvirksomheten til en kjøpmann i denne betydningen foregår vanligvis fra en eller flere butikker som har en selvstendig beliggenhet eller er en del av et kjøpesenter. En kjøpmann kan selge et mer eller mindre bredt utvalg av varer. Kolonialkjøpmann er en som selger mest matvarer, mens en landhandel gjerne har et bredere utvalg. I tidligere tider ble uttrykket krambod brukt om butikk med en varehandel som omtrent tilsvarer en landhandel. Kjøpmannens virksomhet kan være organisert i enkeltmannsforetak uten ansvarsbegrensning, som aksjeselskap eller på annen måte. Kjøpmann i denne nyere betydningen vil på engelsk, i motsetning til den eldre betydningen nevnt over, gjerne betegnes som shopkeeper e.l. snarere enn merchant. Siden slutten av 1900-tallet har betegnelsen kjøpmann blitt mindre vanlig.

TFR (Total Fertility rate) i Estland er 1.45, noe som er for lavt til at det nåværende befolkningstallet skal kunne opprettholdes, og det er derfor ventet en økende andel eldre og en sterkt synkende befolkning. Fra 2000 til 2010 ble befolkningen i Estland redusert med ca. 30.000 mennesker og det er ventet at de folketallet synker ytterligere i de kommende årene. Estland er et relativt heterogent samfunn, og landet har en stor russisk minoritet som utgjør 25 % av totalbefolkningen.
Fascistregimet ønsket å begrave ham på statens regning, men respekterte hans ønske om en enkel bisettelse. I testamentet hadde han bestemt at han skulle legges i en kiste av samme type som de fattigste ble tildelt, det skulle ikke være noen seremoni, og hverken familie eller venner skulle være tilstede. Han ble kremert og urnen - en gresk vase - ble fraktet til huset i Agrigento der han ble født. I strid med forfatterens egne ønsker ble det i 1947 holdt en religiøs seremoni der urnen hans ble plassert i et nybygd monument. I 1962 ble Pirandellos aske igjen omplassert. Den italienske forfatteren Roberto Alajmo utga i 2008 verket «Le ceneri di Pirandello» ("Pirandellos aske"), med illustrasjoner av kunstneren Domenico (Mimmo) Paladino.

Plasseringene som ble oppnådd i de enkelte heatene hadde ikke direkte betydning for videre kvalifisering, bare lagene med de åtte beste tidene gikk videre til finalen. Hvert lag kunne benytte andre svømmere i finalen enn i det innledende heatet.

Den 29. mars 1968 dro King til Memphis i Tennessee for å støtte svarte sanitærarbeidere, representert av fagforeningen AFSCME Local 1733 som hadde vært i streik siden 12. mars for høyere lønninger og bedre behandling. I en hendelse hadde en svart arbeider blitt betalt for to timer etter at arbeiderne var blitt sendt hjem på grunn av dårlig vær, men de tilsvarende hvite arbeiderne fikk betalt for hele dagen.Den 3. april holdt King sin tale «I've Been to the Mountaintop» i Mason Temple, verdenshovedkvarteret til Church of God in Christ, pilegrimskirken. King flytur til Memphis hadde blitt forsinket grunnet en bombetrussel mot hans fly. I referanse til bombetrusselen sa King, ikke langt unna sin egen død, hvilket ga hans nær profetisk glød:

Svenskekongen Karl XII, som var i eksil i Bender i Det osmanske riket mellom overgjevinga i Perevolotsjna til han vendte tilbake i 1714, hadde sett for seg at Stralsund skulle være en base for et nytt angrep på Peter den store. Planene til Karl XII var et todelt angrep fra en svensk armé fra Pommern og en tyrkisk armé fra sør. Da Karl XII nådde Stralsund i november 1714, ble garnisonen i byen forsterket til en styrke på 17 000 mann. Karl XII lette etter allierte og forhandlet også med Brandenburg-Preussen, men var motvillig til å godta kravet til Fredrik Wilhelm om Stettin og en betaling på 400 000 riksdalere. I april 1715 erklærte Brandenburg-Preussen krig.

Det er beregnet av General Register Office for Scotland at rundt 30 % av befolkningen snakker skotsk flytende. Skotsk er et vestgermansk søsterspråk til engelsk. Offentlig støtte for skotsk vokser nå gradvis etter å ha vært undertrykket i bortimot tre århundrer. De skotske myndigheter tilbyr økonomisk støtte til ulike skotskspråklige prosjekter og forskning, inkludert en større ordliste for skotsk språk. Språk er imidlertid ikke et fremtredende tema i debatten om uavhengighet fra England.
Det renner også mange elver gjennom landet, de lengste av Estlands elver er Võhandu (162 km), Pärnu (144 km) og Põltsamaa (135 km). Estland har også mange myrområder, våtemarker og marskland særlig i den vestlige delen av fastlandet mot Østersjøen omkring Haapsalu. Kystlinjen er 3 794 km lang med mange bukter, sund og viker. Tallet på øyer og holmer er estimert til omtrent 1 500, og de to største er Saaremaa og Hiiumaa, som begge er egne fylker.

Den jødiske befolkningen på 118 000 mennesker per 1930 ble tilnærmet utslettet av nazistene under Holocaust. Per 2005 var det 4 000 jøder igjen i Tsjekkia.Fødselsraten er lav med 1,50 barn per kvinne. Innvandring økte befolkningen med nesten 1 % i 2007. Omtrent 77 000 av utenlandsk opprinnelse slår seg ned i Tsjekkia hvert år.

Landet ble en atommakt i 1974 etter å ha gjennomført sin første kjernefysiske test, operasjon Smiling Buddha. Etter nye kjernefysiske tester i 1998 møtte India skarp kritikk i det internasjonale samfunnet, og testene førte også til økonomiske sanksjoner. I 2006 ble det undertegnet en avtale mellom USA og India om sivil bruk av kjernefysisk teknologi, og for første gang gav inderne internasjonale observatører tilgang til å inspisere landets atomanlegg. Avtalen avsluttet Indias over tredve år lange kjernefysiske isolasjon. Det ble i 2005 estimert at India hadde produsert plutonium til 65–110 kjernefysiske våpen, og at India produserer nok til ca. syv til åtte nye kjernevåpen i året.Den største parten av landets militærutstyr er av sovjetisk opprinnelse. Selv om India har satt i gang modernisering av forsvaret, har forsvarets budsjett i prosent av BNP falt de siste årene.

King ble myrdet den 4. april 1968 i Memphis, Tennessee. Han ble posthumt belønnet med Presidentens frihetsmedalje i 1977 og Kongressens gullmedalje i 2004. Halvannet tiår etter drapet på King ble den tredje mandagen i januar erklært i 1986 som offentlig høytidsdag i USA, Martin Luther King Day, til hans minne. Flere hundre gater i USA har blitt omdøpt til hans ære.

1965. Legitimacy Versus Industrialism, 1814-1848. London: George Allen & Unwin (først utgitt som Parts I og II av Freedom and Organization, 1814–1914, 1934).

Beklageligvis førte skatteproblemer og omstridte utgifter til at unødvendig mye av pengene fra konsertene ble forsinket , men tross dette genererte konserten og den etterfølgende platen og filmen millioner av dollar til hjelpearbeidet. Plateselskapet Apple Records har i 2005 utgitt en oppusset utgave av konsertene på DVD og CD med en god del ikke tidligere utgitt materiale, blant annet en øving av «If Not for You» med Harrison og Dylan. Alle honorarer fra salget går fortsatt til UNICEF.
Friksjonen mellom Harrison og McCartney økte merkbart under innspillingen av The Beatles’ dobbeltalbum i 1968, og Harrison truet med å forlate gruppen ved flere anledninger. Mellom 1967 og 1969 uttrykte McCartney flere ganger misnøye med Harrisons gitarspill. Som et resultat av kritikken ble et antall av Beatles’ sanger fra denne perioden spilt inn med enten McCartney eller med Lennon som sologitarist. Spenningen mellom Harrison og McCartney kommer til syne i flere scener i Let It Be-dokumentarfilmen. Forholdet mellom dem var så anspent under filmingen at Harrison faktisk sluttet i gruppen for en kortere periode.

Zevs i gresk mytologi er far til tvillingene Castor og Polydeuces, også kalt Dioskurene. Romerne kalt dem Castor (= bever) og Pollux, og satte dem på stjernehimmelen som konstellasjonen Gemini.

Han ble kremert, og selv om det ble rapportert at hans aske ble spredt over elven Ganges i India ble ingen slik seremoni holdt, og det er ikke kjent hvor asken blir oppbevart.

Peter J. Lassen (født 24. oktober 1930) er en dansk forretningsmann og kunstsamler. Han er grunnlegger av oppbevaringssystemet Montana Møbler som han startet i 1982.

Etter I Poltava hadde Det svenske imperiet mistet initiativet i den store nordiske krigen. Med hovedarméen til Karl XII av Sverige ødelagt, ble den anti-svenske alliansen til Det russiske tsardømmet, Danmark-Norge og Sachsen-Polen-Litauen gjenopprettet med Thorn-traktaten og København-traktaten, men svenske kongen dro i eksil til Bender og de svenske provinsene Finland og Livland ble invadert. Det svenske forsvaret baserte seg på 11 800 soldater i garnison i Nord-Tyskland, og en armé på 10 000 mann i Stor-Polen kommandert av Ernst Detlof von Krassow. Sistnevnte var i full retrett, og ble plaget av saksiske styrker og en pest som hadde brutt ut i Polen.

Harrison skrev sin første sang, «Don't Bother Me», i løpet av en dag da han var syk i 1963, som en øvelse for «å se om jeg hadde evnen til å skrive en sang», som han sa. «Don't Bother Me» er innspilt på The Beatles' andre studioalbum, With The Beatles, som kom senere det samme året. Etter dette spilte ikke The Beatles inn flere sanger av Harrison før i 1965 da han bidro med «I Need You» og «You Like Me Too Much» til albumet Help!.

Det forskes på om det også kan forekomme en mellomting. Et egg som har begynt å dele seg kan bli befruktet av to sædceller og bli til to tvillinger. Resultatet blir da halvidentiske tvillinger. De kan være av samme eller forskjellig kjønn. Slike tvillinger forekommer hos dyr, men det er ennå ikke påbevist hos mennesker.

Arten er innført til Norge. Viltlevende dåhjort er imidlertid et resultat av rømninger fra viltoppdrett. I all vesentlighet har slike dyr etablert seg i Østfoldtraktene, blant annet på Hankø og øst for Glomma. Jakt på dåhjort er tillatt i hele landet mellom 25. september og 23. desember.

Han deltok i fredsforhandlingene som ledet fram til San Stefano-traktaten om Bulgaria og undertegnet i mars 1878 den på vegne av Russland. Ignatievs geopolitiske grunnideen ble beholdt, men grensedragningen vesentlig modifisert under Berlinkongressen senere i 1878.
Republikken India (hindi: Bharat) er det største landet i Sør-Asia. Hovedstaden i India er New Delhi. Andre store byer i India er Mumbai (Bombay), Kolkata (Calcutta) og Chennai (Madras). India er delt opp i 7 territorier, deriblant hovedstadsområdet Delhi, og 29 delstater.

Etter første verdenskrig opplevde byen arbeidskonflikter mellom arbeidere og industriherrer; de første streikene fant sted i 1920 og samme år ble Lingotto-fabrikken okkupert.

Etter tre sesonger fikk serien en spin-off, da rollefiguren Angel (spilt av David Boreanaz) forlot Buffy og fikk sin egen serie med navnet Angel der handlingen går parallelt med «moderserien».

Flådestation Korsør danner de fysiske rammer for Søværnets Operative Logistiske Støttecenter Korsør (OPLOG KOR) og fungerer som administrativt hovedkvarter for 2. eskadre, og noen enheder fra 1. eskadre. Flåtestasjonen ble oprettet 2. mai 1960.

Med støtte fra kvekergruppen American Friends Service Committee, og inspirert av Gandhis suksess med ikkevoldskamp, besøkte King fødestedet til Gandhi i India i 1959. Reisen til India påvirket på grunnleggende vis og økte hans forståelse av ikkevoldelig motstand og hans engasjement til Amerikas kamp for borgerrettigheter. I en radiotale hans siste kveld i India reflekterte han, «Siden jeg har vært i India har jeg blitt mer overbevist enn noensinne at metoden med ikkevoldelige motstand er det mest kraftfull våpen tilgjengelig for undertrykte folk i deres kamp for rettferdighet og menneskelig verdighet. Mahatma Gandhi legemliggjorde i sitt liv bestemte universale prinsipper som er uatskillelig i den moralske strukturen i universet, og disse prinsippene er like uunngåelige som loven om tyngdekraften.»Borgerrettsforkjemperen Bayard Rustin har studert Gandhis lære, og rådet King å hengi seg til ikkevoldkampens prinsipper. Rustin fungerte som Kings fremste rådgiver og mentor i hans tidligste aktivisme, og var en hovedorganisator for marsjen mot Washington i 1963. Rustins åpne homofili, støtte til demokratisk sosialisme, og tidligere bånd til det amerikanske kommunistpartiet fikk mange hvite og afroamerikanske ledere til å kreve at King distanserte seg fra Rustin.

Elever i Skottland tar en «Standard Grade»-eksamen når de er 15 eller 16 år, noen ganger også tidligere, i åtte fag inkludert obligatorisk eksamen i engelsk, matematikk, et fremmedspråk, et vitenskapelig fag og et sosialt fag. Hver skole kan variere disse obligatoriske kombinasjonene. Eleven kan forlate skolen i 16-årsalderen, eller velge å bli på skolen og studere til høyere eksamener. Et lite antall elever ved noen private, uavhengige skoler kan følge et engelsk system istedenfor det skotske.
«Og deretter drar jeg til Memphis. Og noen begynner å komme med trusler, eller snakke om trusler som er ute. Hva vil skje med meg fra en av våre syke hvite brødre? Vel, jeg vet ikke hva som vil skje nå. Vi har noen vanskelige dager foran oss. Men det bryr ikke meg nå. Ettersom jeg har vært på fjellets topp. Og jeg bryr meg ikke. Som enhver annen vil jeg like å få et langt liv. Lang levetid har sin plass. Men jeg er ikke opptatt av det nå. Jeg vil bare gjøre Guds vilje. Og han har latt meg gå opp på fjellet. Og jeg har sett over. Og jeg har sett det lovede land. Jeg kan kanskje ikke komme dit med dere. Men jeg vil at dere skal vite i kveld at vi, som et folk, vil gå til det lovede land. Så jeg er lykkelig, i kveld. Jeg er ikke redd for noe som helst. Jeg frykter ingen mann. Mine øyne har sett æren av Herrens komme.»King hadde leid rom 306 på Lorraine Motel, eid av Walter Bailey, i Memphis. Ralph Abernathy, Kings nærmeste venn og kollega var til stede ved snikmordet, bevitnet under ed til en særskilt regjeringsutnevnt komite at King og hans følge ble på rommet 306 så ofte at det ble kalt for «King-Abernathy-suiten».I henhold til Jesse Jackson, som var til stede, var Kings siste ord på balkongen forut mordet sagt til musikeren Ben Branch som var ment å spille den kvelden for en hendelse som King skulle delta på: «Ben, forviss deg om at du spiller Take My Hand, Precious Lord i møtet i kveld. Spill det riktig vakker.»Deretter, klokken 6:01 om ettermiddagen den 4. april 1968 lød et skudd mens King sto på balkongen i hotellets andre etasje. Kulen gikk gjennom hans høyre kinn, knuste hans kjeve, gikk deretter ned hans ryggmarg før den havnet i hans skulder. Abernathy hørte skuddet inne fra hotellrommet og løp ut på balkongen og fant King på gulvet. Hendelsene som fulgte skytingen har blitt omdiskutert. En del har anklagd Jackson for å ha overdrevet sin reaksjon.Etter en kriseoperasjon i brystet ble King offisielt erklært død ved St. Joseph's Hospital klokken 7:05 om ettermiddagen. I henhold til biograf Taylor Branch avslørte Kings obduksjon at selv om han var kun 39 år gammel, hadde han et hjerte tilsvarende en 60 år gammel mann, kanskje et resultat av alt stresset og spenningen fra tiden i borgerrettsbevegelsen.

Utdannelsessystemet i Skottland er skilt fra Storbritannias og har en særpreget historie ved at Skottland var det første land siden Sparta i antikkens Hellas som innførte et allment skolesystem. De første røttene var i loven om utdannelse av 1496 som for første gang introduserte obligatorisk utdannelse for adelens eldste sønner. Deretter ble prinsippet om generell allmenn utdannelse innført ved reformasjonens etablering av den nasjonale Kirk som i 1561 dannet et nasjonalt program for åndelig reform, inkludert en skole i hvert sogn.
Egentliga Finlands våpen ble tatt i bruk i 1557 etter at Gustav Vasas sønn Johan i 1556 hadde fått det som dengang var Finland som hertugdømme. Dette var dagens landskap Egentliga Finland, samt landskapet Satakunta grensende mot nord. Våpenet har derfor en hertugkrone. Det kan synes som om hertug Johan senere tok flagget fra sitt tidligere forvaltningsområde som en symbol for hele Sverige, da han som kong Johan III av Sverige tok i bruk det nåværende svenske flagget i 1569.

Skiltet opptrer ofte i introduksjonsscener i filmer som har handling i eller rundt Hollywood. Den animerte TV-serien Simpsons parodierer skiltet med sitt eget gigantiske sett hvite bokstaver som staver «SPRINGFIELD», i skråningen over den fiktive byen i serien.

Rett etter studiet på University of Malawi begynte han å jobbe i sentralbanken, og jobbet der til 1991. Etter dette har han jobbet som seniorøkonom ved IMFs avdeling i Malawi, og har jobbet for W.K. Kellog Foundation. Før han ble utnevnt til sentralbanksjef av president Bingu wa Mutharika jobbet han i Finansdepartementet.

De forbedrede relasjonene mellom særlig Kina og den vestlige verden – ikke minst forholdet til USA – resulterte i at betegnelsen ikke lenger er så relevant som tidligere, med unntak av grensen mellom Nord- og Sør-Korea.

Terje Røe (født 23. desember 1958) er en norsk politiker. Han har vært ordfører i Elverum og representerer Arbeiderpartiet. Han tok over som ordfører etter valget i 2003, og ble gjenvalgt i 2007, men måtte i 2011 overlate plassen til Erik Hanstad fra Høyre.

29. juni 1955 fikk kong Haakon et slag mens han badet under et opphold på Bygdø Kongsgård, og i fallet brakk han benet. Etter dette måtte han bruke rullestol. Kronprins Olav tiltrådte som regent under kongens langvarige sykdom. Den siste tiden viste Haakon seg ikke offentlig. Han døde på Slottet den 21. september 1957.

Edinburgh er Skottlands finansielle senter, det sjette største i Europa, og med mange store finansbedrifter, blant annet Royal Bank of Scotland (andre største bank i Europa), HBOS (eierne av Bank of Scotland) og Standard Life. Glasgow er Skottlands ledende sjøhavn og er fjerde største tilvirkningssenteret for manufaktur i Storbritannia, og står for mer enn 60 % av Skottlands manufaktureksport. Skipsbygging, selv om det betydelig mindre enn i høytidsdagene i første halvdel av 1900-tallet, betyr fortsatt en god del for byens inntekter. Byen er også Skottlands største og viktigste handelssenter, men er også ett av Europas 20 største finansielle sentre og hvor mange av Storbritannias viktigste selskaper befinner seg. Aberdeen har blitt referert til som Europas hovedstad for olje, selv om Stavanger kanskje vil påstå det samme, og er senteret for den skotske delen av Nordsjøoljen. Andre viktige industrier er tekstil, kjemikalier, destillering, brennerier, fiske og turisme.
I tillegg til en mengde egne plater og prosjekter er han mest kjent for sitt samarbeide med gitaristene John McLaughlin og Paco de Lucia i eksplosive, akustiske settinger, samt for sin tid i Chick Coreas Return To Forever. Innovativ, lynrask og banebrytende innen elektro-akustisk jazz, men med røtter også innen latino, flamenco og world-music. På topp i gjentatte kåringer over «best gitarist» i Guitar Player Magazine, Down Beat og andre ledende musikktidsskrifter.

I filmen RKO 281, som har handling fra før de siste fire bokstavene ble fjernet, ser man et bilde av skiltet med alle bokstavene intakte i introduksjonen til filmen.

Andrew Project var et distribuert datamiljø som ble utviklet ved Carnegie Mellon University fra 1982 og fremover. Prosjektet var svært ambisiøst for sin tid og resulterte i en dataarkitektur av hittil uovergått størrelse som ble alment tilgjengelig. Et av resultatene av prosjektet var det distribuerte filsystemet Andrew File System.

I 1991 dro George Harrison på en konsertturne i Japan sammen Eric Clapton. Det var hans første turne siden den ulykksalige USA-turnen i 1974, og selv om han åpenbart hadde glede av den, ble den også hans aller siste. Konsertene ble spilt inn, og resultatet ble albumet Live in Japan. I oktober 1992 opptrådte han med to sanger, («If Not for You» og «Absolutely Sweet Marie», ved den store hyllestkonsert for Bob Dylan i Madison Square Garden i New York City.

Ilona Slupianek (født som Schoknecht 24. september 1956 i Demmin) er en tysk tidligere friidrettsutøver som hovedsakelig konkurrerte i kule. Hun representerte DDR under OL 1980 i Moskva (Sovjetunionen) hvor hun vant gullmedalje.

Indias største mineral-ressurser er kull, jern, mangan, glimmer, bauksitt, titanium, krom, naturgass, diamanter, petroleum, kalkstein og thorium. Indias oljereserver befinner seg i Bombay High, ved kysten av Maharashtra, Gujarat og i østlige Assam og utgjør 25 % av landets behov. India er derfor avhengig av å bruke kull og importere olje for å dekke energibehovet. Imidlertid har India rik tilgang på fornybare energikilder, og det benyttes solenergi, vindenergi og biologisk brennstoff. India har begrenset med uran, og den Indo-amerikanske atomavtalen vil det gjøre lettere for India å importere uran for energiproduksjon.
Utdypende artikkel: Bussboikotten i MontgomeryI mars 1955 nektet en 15 år gammel skolepike ved navn Claudette Colvin gi fra seg sitt sete på bussen til en hvit mann i overholdelse til Jim Crow-lovene. King var i komiteen fra Birminghams afroamerikanske samfunn som undersøkte saken. Da Colvin var gravid og ugift besluttet E.D. Nixon og Clifford Durr å vente på en bedre sak å forfølge.Den 1. desember 1955 ble Rosa Parks arrestert for å nekte å gi fra seg den plassen hun hadde på bussen. Bussboikotten i Montgomery, som ble tilskyndet og planlagt av Nixon og ledet av King, fulgte deretter. Boikotten ville ramme busselskapet sterkt, da det store flertallet av passasjerene var svarte. Boikotten varte i 385 dager, og situasjonen ble så spent og anstrengt at Kings hus ble bombet. King ble arrestert i løpet av denne politiske kampanjen, noe som endte med en bestemmelse i en amerikansk føderal distriktsrett i saken Browder mot Gayle som gjorde slutt med raseskillet på alle de offentlige bussene i Montgomery.

Renkespill (14s, 1997). Skrevet og illustrert av Torbjørn Lien. Handler om ulike mer eller mindre bisarre organisasjoner som regjerer i galaksen, og som spillernes karakterer kan tilhøre.

I kjølvannet av urolighetene i Kyrenaika, truet den egyptiske farao Amasis II med å invadere. Sammen med sin sønn og datter reiste Kritola til Egypt for å redde Kyrenaika. Diplomatiet fungerte, og Plutark slår fast at Battos III regjerte i tyve år, fra 550 til 530 f.Kr. Han nevner også at Kritola ble en gammel kvinne.

I 1892 flyttet Pirandello tilbake til Roma, hvor han kunne oppholde seg takket være økonomisk støtte fra sin far. I Roma ble han kjent med Luigi Capuana som hjalp ham inn i den litterære verden. Han kom i kontakt med journalister, forfattere, kunstnere og kritikere.

Skiltet ble satt opp i 1923 på toppen av Mount Lee i Griffith Park. Det ble opprinnelig plassert der for å promotere et nytt byggefelt i utvikling i skråningen ovenfor Hollywood.

Den desidert største idretten i India er cricket, da spesielt Twenty20-varianten. Den største nasjonale ligaen kalles Indian Premier League (IPL), og ble opprettet i 2008. IPL-sesongen er intensiv og spilles tidlig på året da klimaet er gunstigst, og den pengesterke serien tiltrekker seg mange utenlandske stjerner. I 2010 ble Chennai Super Kings IPL-mestre. Det indiske herrelandslaget har også hatt stor suksess internasjonalt, og vant VM i cricket 2011. De beste spillerne er enormt populære i India, og stjerner som Sachin Tendulkar, Virender Sehwag og Harbhajan Singh er nærmest nasjonalhelter.
Grzegorz Krychowiak (født 29. januar 1990) er en polsk fotballspiller som spiller for den engelske klubben West Bromwich Albion FC, på lån fra den franske klubben Paris Saint-Germain FC.Han har tidligere spilt for de franske klubbene Bordeaux, Reims og Nantes. I juli 2014 ble han kjøpt av Sevilla fra Reims for en overgangssum på 4,5 millioner euro. Han debuterte for Sevilla den 12. august i UEFA Super Cup 2014 mot Real Madrid. Han spilte hele kampen der Real Madrid gikk seirende ut av oppgjøret med en 2-0 seier på Cardiff City Stadium. Iløpet av sinn første sesong i Sevilla scoret han en av klubbens mål i 3-2 seieren over Dnipro i finalen i UEFA Europa League og var den eneste av klubbens spillere som ble tatt ut på årets lag i La Liga.. Han signerte for Paris Saint-Germain i juli 2016.

EM på skøyter 1989, herrer ble avholdt på Ruddalens Idrottsplats i Göteborg, Sverige den 21. til 22. januar 1989 med 30 deltakere fra 13 nasjoner.

Hun var datter av Johann Pölzl og Johanna Hiedler, og kom fra nabohuset til der hvor hennes fremtidige ektemann, Alois Schicklgruber (senere Hitler), vokste opp med sin bestefar. Klaras bestefar, Johann Nepomuk Hiedler, var hennes fremtidige ektemanns steonkel: Det er sannsynlig at enten Johann eller hans bror var Alois' biologiske far.

Han lærte å lese, skrive og regne før han lærte seg håndverket som bokbinder. Han grunnla H.N. Jacobsens Bókahandil i den daværende hovedgaten Gongin (på Tinganes) under Ólavsøka 29. juli 1865. Bokhandelen eksisterer fremdeles, og er en av Færøyenes eldste bedrifter. Den har dog ligget ved Vaglið i ene enden av Niels Finsens gøta siden 1918, i bygningen som før den tid tjente som Tórshavns realskole.

Det skotske klimaet er temperert og oseansk, og er vanligvis svært omskiftelig. Det blir varmet av Golfstrømmen fra Atlanterhavet. Temperaturen er generelt lavere enn resten av Storbritannia. Den kaldeste, -27.2 °C, ble målt ved Braemar i Grampian-fjellene den 11. februar 1895 og 10. januar 1982, og ved Altnaharra i Høylandet den 30. desember 1995. Gjennomsnittlig maksimal vintertemperatur er 6 °C i lavlandet og med en tilsvarende gjennomsnittlig maksimal sommertemperatur på 18 °C. Den høyeste temperaturen som er blitt målt er 32.9 °C ved Greystock i grenseområdene den 9. august 2003.

Oliver Goldsmith (10. november 1730 – 4. april 1774) var anglo-irsk romanforfatter, dramatiker, og poet. Han er best kjent for sin roman The Vicar of Wakefield (1766), for sitt pastorale dikt The Deserted Village (1770), og sine skuespill The Good-Natur'd Man (1768) og She Stoops to Conquer (1771, første gang framført i 1773). Han skrev også An History of the Earth and Animated Nature. Det er foreslått at han var den anonyme forfatteren bak den klassiske barnefortellingen The History of Little Goody Two-Shoes, og således kilden til den engelske frasen «goody two-shoes».